**Forløbsplan: virksomhedsforlagt undervisning – GF2 PAU tema 3**

Version: 21.03-2023

|  |
| --- |
| **Temanavn:**  Tema 3: Sundhed (tre dages virksomhedsforlagt undervisning) |
| **Formål:**  Eleven skal have en grundlæggende viden om faktorer, der kan påvirke menneskets sundhed og kunne demonstrere dette i egen jobfunktion. |
| **Forudsætninger:**  4.3. udøve jobfunktionen under hensynstagen til de grundlæggende sikkerhedsmæssige, arbejdsmiljømæssige, ergonomiske og hygiejniske principper og demonstrere afbrydelse af smitteveje i det pædagogiske arbejde  1.17. Sundheds- og hygiejneopgaver på den pædagogiske arbejdsplads  2.1.8. Metoder til forebyggelse af institutionsinfektioner. |
| **Indhold:**  **Dag 1: (på skolen)**   * Praktiske informationer fx mødetid for eleverne, mobiltelefoner, beklædning mm. * Eksempel på en hverdag i en daginstitution. * Opgaven til VFU gennemgås på klassen * Eleverne går i deres grupper. * Eleverne skal undersøge institutionens hjemmeside * Eleverne forbereder en pædagogisk aktivitet, hvor en gruppe børn skal udføre en korrekt håndvask. Gruppen skal være opmærksom på at benytte en metode, der motiverer målgruppen. * Lave interviewspørgsmål til en medarbejder – ifht hygiejne. * Kl 9:45 samles klassen og grupperne pitcher deres aktiviteter. Der gives feedback fra både klassen og underviser. * Eleverne arbejder videre med deres aktivitet ud fra deres feedback.   **Dag 2: (i institutionen)**  Eleverne møder ind på deres tildelte institution kl. 8:00-14:00.  Eleverne har følgende opgaver:  **A:** Observation og undersøgelse af de hygiejniske principper og smitteveje.  Eleverne skal undersøge, hvordan institutionen håndterer afbrydelse af smitteveje. Dette gøres ved at observere i løbet af dagen samt interviewe en medarbejder. Eleverne skal huske at dokumentere.  Fokus på bl.a.:   * Håndvask * Spisesituationer * Legetøj * Vasketøj     **B:** Eleverne skal udføre deres pædagogiske aktivitet- en korrekt håndvask med målgruppen.  Hvis eleverne får tilladelse, skal udførelsen filmes.    **C:** Observation af de ergonomiske og sikkerhedsmæssige principper:   * Find minimum tre ergonomiske hjælpemidler og beskriv, hvordan og hvorfor institutionen bruger dem.     **D:** Løbende iagttage hvordan den anerkendende kommunikation foregår:   * Dokumenter minimum to situationer, hvor I oplever anerkendende eller ikke anerkendende kommunikation. Kommunikationen kan være både mellem personalet samt mellem personalet og børnene. Beskriv situationen og forklar, hvorfor det netop er anerkendende eller ikke anerkendende. Husk at brug jeres teori!     **Dag 3:**  Opsamling på skolen med underviserne.  Dagene i VFU skal munde ud i en film, der demonstrerer kompetencemålet 4.3  Herudover skal eleverne fremlægge deres observationer og dokumentationer fra VFU-dagen |
| **Metodebeskrivelse:**  Grundtanken bag VFU er, at eleverne skal afprøve læringsmål i praksis. Det vil derfor være eleverne, der har opgaven med og ligeledes dem, der har ansvaret for at løse denne.  VFU er derfor ikke at sammenligne med tidligere praktik på grundforløbet. Der er ingen særskilte praktikmål eller ansvar fra institutionens side.  Som udgangspunkt er eleverne 2-3 sammen i den virksomhedsforlagte undervisning.  Eleverne udarbejder produkt/observation som beskrevet under indhold med udgangspunkt i den undervisning, de har modtaget i skolen.  Viderebearbejdningen af VFU foregår i skoleregi. |
| **Evalueringsform:**  Evalueringen af VFU indgår som en del af den samlede evaluering af temaet. Se forløbsplan for tema 3. |
| **Evalueringskriterier:**  Se kriterier for temaet under forløbsplan for tema 3. |
| **Litteraturhenvisninger:** |
|  |